Nem változtatják meg a New York állambeli Swastika falu nevét, annak ellenére, hogy többen panaszt tettek, mert az elnevezés rossz emlékeket ébreszt a történelemben jártas polgárokban.

A szvasztika ősi napszimbólum, Indiában az élet körforgásának, a halhatatlanságnak, de a szerencsének is a szimbóluma. Horogkeresztként Adolf Hitler hatalomra jutása után lett ismert a harmincas években, ebben a kontextusban antiszemita jelentésű és tiltott önkényuralmi jelkép.

A város nevéről szeptember 14-én szavaztak, miután egy New York-i látogató megdöbbent a falu nevén – írta az MTI.

Volt egy másik Swastika nevű falu is a kanadai határ túloldalán, Ontarióban. A település nevének semmi köze a a nácizmushoz, mivel jóval korábbra, a századforduló idejére nyúlik vissza. Akkoriban két fivér, Jim és Bill Dusty kutatott a környéken ezüst után. Ezüstöt ugyan nem találtak, mégsem utaztak oda teljesen habókra, mert aranyat viszont igen. Megalapították 1907-ben a Swastika aranybányát, amely onnan kapta nevét, hogy a testvérek szvasztika szerencsemedált viseltek.

Fotó: Google Maps

1908-ban a vasút is megérkezett, ekkor alapították meg a Swastika Bányászati Társaság, ez lett a későbbi város névadója. 1911-től lendült fel igazán a bányászat, tömegek költöztek Swastikába, ahol egymás után létesültek szállodák, iskolák, hotelek, egyszóval felfejlődött a település.

A második világháború idején, amikor az USA hadban állt Németországgal, átnevezték a falut Winstonra (Churchillre utalva), de erről a falu lakóit nem kérdezték meg.

A falu lakói visszahelyezték a régi névtáblát ezzel a felirattal: „A pokolba Hitlerrel, ezt a nevet mi találtuk ki előbb!”